Банско, звездите и най-добрите планински филми - какво ново - GoGuide.bg\nИма ли по-вълшебна комбинация от планински въздух, звездно небе и лятно кино? Може и да има, но определено Лятната филмомания под звездите 2017 в Банско си заслужава да получи място в летните ти планове. Последната седмица на юли си я отбележи в календара като „приключенско-планинска“, намери няколко готини приятели и се качвайте на колата към Пирин.\nТрадиционната „Лятна филмомания под звездите – най-доброто от Банскофилмфест“ ще се проведе и тази година под кристалното небе на град Банско и Пирин планина от 26 до 29 юли. Прожекциите започват в 21:00 часа на централния площад „Никола Вапцаров“ в Банско. Не пропускай шанса да се докоснеш до най-доброто от световното екстремно и планинарско кино в 13 филма от Франция, Испания, Канада, САЩ, Индия, Италия и Австрия.\nПредстои ти да научиш историята на баобабите в Мадагаскар и как две екстремни дами решават да преминат 2400 км с каяци в открити води. Може да откриеш у себе си супергероя от филма за Ален Робер “Човекът паяк” и изкачването му по втората по височина сграда в Париж – 210-метровата Тур (Кула) Монпарнас.\nА също така може да се спуснеш в кратера на действащ вулкан насред Тихия океан и да видиш докъде могат да стигнат екстремните скиори в търсене на адреналина! След четирите летни вечери на спиращи дъха кадри вероятно и на теб ще ти се прииска да покориш своя връх.\nХубавото е, че ще си в планината и решението за спонтанен планински преход ще бъде в твои ръце.\nЖелаем ти приятно гледане и вълнуващи летни нощи в Банско!\nПовече информация за събитието ще разбереш на Банско Филм Фест. А цялата програма можеш да намериш тук.\nКой тип киноманиак си ти?\nПредишна статия В София през уикенда: 8 - 9 юли Следваща статия 5 събития за малки и пораснали деца


Жълт код за силен вятър и обилни валежи в Испания – Българи в Испания | ИСБИ\nЖълт код за силен вятър и обилни валежи в Испания\nПубликувано от ISBI на 13 декември 2019 | 10:01\nЖълт код за силен вятър и валежи е обявен в северна, централна и източна част на полуострова. От Гражданска защита и извънредни ситуации в Испания предупредиха в четвъртък за силна буря в цялата страна, която ще продължи поне до събота.\nВ четвъртък и петък по крайбрежната ивица на Галисия ще духа силен ураганен вятър със скорост 133 км / ч., съобщава Meteogalicia. Ураганен вятър, със скорост от над 133 километра в час ще духа и в провинциите Луго и Увейро.\nВ Пиренеите ще вали сняг, където се очаква снежната покривка да достигне между 15 и 30 cm. В районите с надморска височина над 1200 метра ще вали сняг.\nОт Гражданска защита предупреждава за силни ветрове и вълни с височина до 9 метра в Страната на баските и Кантабрия. Силни вълнение ще има и по бреговете на Алмерия, Гранада и Мелила. Комбинацията от силен вятър, прилив и бурно вълнение може да доведе до локални наводнения в крайбрежните зони.


Един ден, някога (Даниел Стийл) - Издателска къща Бард\n4.00 от 5 (19 гласа)\nЖивотът винаги ни изненадва\nЕлина Петрова, Сшоге\nСтрахотна история!Чете се на един дъх,грабва от първия ред!\nПубликувано на: 09.02.2013 | 21:09\nЧудесна книга. Много интересна и завладяваща история на двама влюбени преодоляващи всички пречки в съвременния живот. СТРАХОТНА Е !!!\nПубликувано на: 02.09.2010\nМного, много приятен любовен роман и отново много интелигентно написан. Фен съм на романите на Даниел Стийл, те са като балсам за душата, с нетърпение очаквам следващия.


Ново важно откритие на диетолозите!\nЗабравете за безкрайното и досадно пресмятане на калориите и стига сте отказвали месото. Да се избавите от излишното тегло е също толкова просто, колкото да си направиш закуска от две яйца.\nУчени направили изследвания и стигнали до извода, че тези, които започват деня си със закуска от две сварени, пържени яйца или омлет, губят две трети повече тегло, отколкото всички останали.\nТайната на яйцата се крие в това, че те бъзрзо защищат и дълго време не се усеща глад.. В хода на експеримента изследователите от държавния университет на щата Луизиана следили за гастрономическите предпочитания на жени, страдащи от свръхтегло, пише The Daily Mail.\nНа жените, които спазвали диета с ниско съдържание на мазнини, предложили да да изберат какво искат за закуска – геврек или 2 яйца. И в двата продукта имало еднакъв брой калории. Освен това всички жени ядели по еднакво количество яйца или гевречета.\nСлед 8 седмици на такава закуска, жените, които употребявали яйца на закуска, загубили с 65% повече тегло, а талията им се намалила почти двойно, в сравнение с тези, които хапвали геврек на закуска. Освен това, жените, които предпочели яйцата, се чувствали по-бодри и енергични.\nИ предишно изследване на същите учени също е показало, че тези, които употребяват яйца на закуска, се чувстват сити по-дълго време, отколкото любителите на сандвичи със сирене. В резултат на това те ядат по-малко през деня. Не е ясно защо яйцата карат човек да се чувства сит, но е сигурно, че белтъците имат важна роля за това.\nДоктор Никхил Дхурандхар, който водел изследването, пояснил: «Въпреки еднаквото количество калории, яйцата засищат организма по-добре, отколкото много други продукти. След такава закуска на обяд човек яде по-малко. Ефектът от употребата на яйцата продължава 24 часа».\n»Резултатите от проведените изследвания имат голямо значение. Яйцата са неделима част от закуската в много култури, а по-подробното изучаване на ефекта на засищането с тях може да помогне в по-нататъшната борба с наднорменото тегло.» – добавя ученият.\n« Да отслабнем позитивно! Най-разумните идеи за бързо отслабване!\nЗа да бъдеш щастлив и след смъртта. »


Привърженици на Локомотив подкрепиха Коко Динев (декларация) - TribunaPlovdiv.bg: Спортни новини, Локомотив (Пловдив), Ботев (Пловдив) и други\nПривърженици на Локомотив подкрепиха Коко Динев (декларация)\n19 63 2 минути четене\nГрупа привърженици на Локомотив Пловдив подкрепиха президента на отбора Константин Динев с декларация и заявиха, че мнението им се разграничава сериозно от това на организираните фенове на „черно-белите“.\nTribunaPlovdiv.bg публикува декларацията на ИнтелЛоко без редакторска намеса:\nЗа нас декларираните квалификации за клубния бос са обидни и несправедливи. На два пъти г-н Динев спаси тима от разпадане и пропадане в непрофесионалния футбол. В началото на този шампионат малцина вярваха, че ЛОКО ще заеме място в първата седмица, като изпревари далеч по-осигурени клубове. Това е заслуга преди всичко на собственика! Заслуга е и на ръководството, на футболистите и треньорите, между които и на редицата новопривлечени екстрено и при разумни финансови условия. Особено важна е и ролята на горещо поддържащите ги привърженици. Ето защо исканията за оставка на ръководителите и безкомпромисното „Коко – вън!” са меко казано нелогични. Благодарността не е порок, момчета!\nВ декларацията има подмятане за евентуално „регистриране на ново, необременено дружество с чисто начало”. Какви са гаранциите, че това ново дружество ще привлече подходящи и с възможности собственици и акционери?! Не е ли пред очите ни съдбата на отбори от големи центрове в България – Русе, Плевен, Велико Търново, Сливен, Перник, Благоевград, на пловдивския Спартак, някогашен носител на купата и шампион?! Да припомним ли годините на изгнание на собственото ни ЛОКО?\nА от собственика и от ръководството очакваме редица отговори. Защо по време на подготвителния период се достигна до резултати, възбудили подозрения? Защо детските и юношеските формации достигат до позорни загуби? Как така заради политическа дейност беше отстранен опитният Атанас Узунов и то с политически обвързани твърдения? Има ли виждания за трибуна Бесика и за спортната база?\nЗащо г-н Динев не установи последователни и ясни отношения с феновете? Кои са причините за настоящото му мълчание дори след разплащането на по-голяма част от задълженията към футболисти, треньори и служители? От собственика се очакват отговори за финансирането, за съхраняването и надграждането на футболната формация, за целите до края на шампионата и през следващия сезон.\nНие сме различни по произход и възраст, по професии и характери, по виждания за настоящето и бъдещето на ЛОКО. Различията обаче не трябва да водят до раздори, които неминуемо се отразяват върху цялостното поведение на любимия отбор, върху плановете на отделните футболисти. Нека сме различни, но единни!\nОт членовете на ИнтелЛоко – Пловдив\nЛокомотив остава без лиценз до седмица?!\nПрограмата на Локомотив до края на сезона\nФеновете на Локо (Пд) събират пари за юношите\nКурви на Коко каза:\nаприл 8, 2014 в 16:07\nаприл 7, 2014 в 23:27\nи по вероизповедание сте различни жипсита\nаприл 7, 2014 в 21:13\nЕдна от малкото смислени декларации на феновете ни, която съм чел от много време. Нека се знае, че феновете на ЛОКОМОТИВ ПЛОВДИВ не са само шепа фракции и гумени глави, които нищо никога не са изградили в живота си, а само знаят да рушат и да плюят.\nБраво на хората, които стоят зад тази декларация и въпросите, които са зададени към Коко и ръководството са точно на място също.\nДа се учат измислените комплексари и потници как се пише декларация и как се заема позиция.\n„Нека сме различни, но единни!“\nаприл 7, 2014 в 20:03\nКакви са тези интерлоко ли интирнацианале ли?Мижитурки някакви.Много сме търпеливи и коректни и разни шматки ни се качиха на главата-\nаприл 7, 2014 в 19:41\nаприл 7, 2014 в 18:52\nDobre neka da poglednem che ima mnogo istini v deklaraciqta!koko e prekaleno mnogo obvinqvan a nejniq burzo zabravi kato go igraeshe s koko i nasko uzunov!\nаприл 7, 2014 в 18:49\nКои са тези изроди от Интел Локо??? КОКО ВЪН!\nаприл 7, 2014 в 18:29\nkoko s tiq neshtasni nomera nqma da stignesh dalech. tiq putki inteloko li sa intertoto li sa shte gi iznasilim na centralnata ama edwali shte ima koi da izqde dyrwoto zashtoto tova sa izmisleni fantazii na nesushtestvuvashti hora. Takava grupa nqma, i nikoga ne e imalo na lauta.\nаприл 7, 2014 в 17:42\nАйде Чичи Мити да ви вземе..пък и Гошко Райков става…\nаприл 7, 2014 в 17:36\nKoko vyn vie ste bolni mozyci\nаприл 7, 2014 в 17:15\nКой умник е написа тази декларация ? За доброто на Локомотив – Коко ВЪН !!!\nаприл 7, 2014 в 16:49\nКои бяха тези ИнтелЛоко,че нещо не мога да се сетя?\nЦИРК БАЛКАНСКИ каза:\nаприл 7, 2014 в 16:46\nОЧАКВАЙТЕ ЦИРК БАЛКАНСКИ ОТНОВО В ВАШИЯ ГРАД!\nаприл 7, 2014 в 16:45\ntiq ot intelsa oligofreni kak ne sprqha da govorqt gluposti be..cql jivot prostotii..\nаприл 7, 2014 в 16:43\nда ни е честит Тото динев :D\nда ви сера в устата група наркомани :D\nаприл 7, 2014 в 16:36\nКакви са тия болни мозъци, които са я написали тая декларация бе?как не ви е срам бе хора???\nПотник,как тебе не те е срам да искаш отборът ни да играе по села и паланки??\nаприл 7, 2014 в 16:56\nТи мислиш ли ? ЗАЩО искаш да гледаш този театър?! Приятно ли ти е да гледаш уговорени мачове всеки път? Тази свиня Динев превърна Лаута в цирк а отбора в клоуни ! Вън свинята Динев заедно с всичките вие,които го подкрепяте,за да може стадиона да е пълен с истински локомотивци !


Купи Училище по футбол (2006)\n34,99 лв 31,49 лв 31,49 лв\nУчилище по футбол (2006)\nот 31,49 лв 4 оферти\nКачествените оферти за Училище по футбол (2006) Как са подбрани?\nОще оферти за Училище по футбол (2006)\nОписание, детайли - Училище по футбол (2006)\nКлючови думи Фитнес, Спорт, Учебник\nФутболът е най-великата игра, която помага на децата да станат истински мъже. На терена всички са равни - бели и черни, бедни и богати. И колкото по-упорити сте в тренировките, толкова по-силни играчи ще станете. Живейте с мечтата един ден да облечете фланелката на голям отбор и да слушате химна на България като национали. Пожелавам ви първо много дисциплина и труд, а после головете и победите ще дойдат.\nУчилище по футбол (2006) пълно описание »


Китай, Хонконг и Макао - с водач от България! visit.BG\n06 Февруари 2020 CONFIRMED 23 Февруари 2020 CONFIRMED 12 Март 2020 CONFIRMED 19 Март 2020 CONFIRMED 15 Април 2020 CONFIRMED 26 Април 2020 CONFIRMED 14 Май 2020 CONFIRMED\nДАТА НА ТРЪГВАНЕ - 06 Февруари 2020\nОтпътуване в 12:25 ч. от летище София (Терминал 2) за Доха с полет на авиокомпания "Qatar Airways".\nПристигане на летището в Доха 18:15 ч.\nОтпътуване от за Пекин в 01:55 ч. с полет на авиокомпания "Qatar Airways".\nПристигане на летището в Пекин в 14:45 ч.\nПосрещане от представител на място.\nПекин е известен с името Бейджин, което в превод означава „Северната столица“.\nДнес той е един от най-големите по площ и население градове в света.\nВечеря в ресторант, която включва патица по пекински – традиционен местен специалитет.\nТуристическа програма в Пекин: площад „Тиенанмън“ – най-големият в света, чието име означава „вратата на небесното спокойствие”; дворцовият комплекс „Забраненият град“ – седалище на имперската власт по време на династиите Мин и Цин.\nДворцовият комплекс е разделен на две части – Външен двор, където се намират церемониалните зали, и Вътрешен двор – официалната резиденция на императора и императрицата.\nВътрешният двор е проектиран по една от основните концепции на древната китайска философия „Ян и Ин“ – двете противоположни сили, които се допълват взаимно и преливат една в друга.\nВ Двореца на небесната чистота, олицетворяващ Ян, се помещават покоите на императора, а в Двореца на земното спокойствие, олицетворяващ Ин, е резиденцията на императрицата.\nМежду тях се намира Залата на единството, символизираща единството на императорската двойка.\nПрограмата продължава към Летния дворец – един от най-ярките примери за китайското архитектурно наследство.\nПосещение на фабрика за перли.\nВечеря в традиционен местен ресторант.\nОтпътуване за Дзюйонгуан – един от двата най-важни прохода през Великата китайска стена към Пекин и вътрешността на Китай.\nСтената е символ на китайската цивилизация.\nТя се разпростира из цял Северен Китай от границата с Корея до пустинята Гоби и се оприличава често на дълъг дракон (21 хил. км.).\nИмето на Чанчън в превод на български означава „дълга защитна стена“.\nОбяд в местен китайски ресторант.\nВръщане в Пекин.\nПосещение на Храма на небето – даоистки комплекс от храмови сгради, разположени в южната част на Централен Пекин, част от световното културно наследство от 1998 година.\nСъстои се от 3 основни групи постройки, изградени според строгите философски изисквания – Залата за молитви за добра реколта, Императорският небесен свод, Кръглият олтар.\nОтпътуване за Сиан с високоскоростен влак (около 6 часа).\nПристигане в Сиан в късно вечерта.\nСиан е една от четирите велики древни столици на Китай.\nОт него преди 23 века започва възходът на съвременната държава.\nПосещение на Музея на теракотената армия, състояща се от 6000 глинени фигури, символизиращи армията на император Цин Шъ Хуан, изработена през 240 г. пр. н. е.\nПосещение на Музея за изкуството на династия Тан.\nВъпреки че музеят е построен между 1983 и 2001 год., външният му вид напомня архитектурния стил на династия Тан.\nСвободно време по Мюсюлманската улица и Градския площад с камбанената кула, чиято камбана със своите 6 500 кг. е една от най-големите в Китай.\nВечеря в традиционен китайски ресторант.\nПо желание посещение на музикално и танцово шоу, разкриващо историята на династия Тан.\nТуристическа програма в Сиан: посещение на манастира, където се намира Пагодата на голямата дива гъска – един от символите на Сиан и свещено място за будистите, изкачване на пагодата; разходка покрай древните градски стени.\nОбяд в традиционен китайски ресторант.\nОтпътуване за Шанхай с високоскоростен влак (около 6, 5 ч.).\nПристигане в Шанхай късно вечерта.\nТуристическа програма в Шанхай: преди обяд посещение на градината „Юйюан“ (Градината на радостта), считана за една от най-изящните градини, типичен представител на класическото китайско парково изкуство; следобед посещение на Храма на нефритения Буда, построен за вечен дом на две нефритени статуи на Буда, донесени от Бирма.\nФото-пауза на крайбрежния булевард „Бунд“ и свободно време по улицата „Нaнджинг“.\nВъзможност за изкачване до наблюдателната площадка на Шанхайската кула.\nПо желание вечерна атракция – круиз по река Хуанпу с великолепна вечерна панорама към модерния бизнес район.\nЗакуска (или сух пакет).\nТрансфер до летището за полет до Хонконг.\nКацане на летището в Хонконг.\nТуристическа програма в Хонконг: връх Виктория – основната забележителност на града, откъдето се открива великолепна панорамна гледка към Хонконг; селището Абърдийн (Аплейчау), известно с плаващите къщи и рибни ресторанти.\nРазходка с традиционно корабче в Абърдийн.\nТрансфер до хотел.\nОтпътуване за Макао – един от най-богатите градове в света.\nИсторическият център на Макао включва около двадесет и пет исторически паметника и обществени площади, които официално са вписани в Списъка на световното наследство на ЮНЕСКО през 2005 г.\nПрограмата включва руините на църквата „Свети Павел“, площад „Леал Сенадо“.\nГоляма част от сградите на площада са защитени паметници на културата.\nПродължаваме към старите градски стени, които в миналото са били част от военната отбранителна мрежа в Макао и храма „A-мa“ – най-старият в Макао.\nПосещението му предлага невероятни гледки и неизменна тишина и мир.\nПрограмата приключва при казино „Венеция“ – едно от най-големите в света.\nТрансфер до летището в Хонконг.\nОтпътуване за България в 00:50 ч. с полет на авиокомпания "Qatar Airways".\nПристигане на летището в Доха в 05:35 ч.\nОтпътуване за България в 06:55 ч.\nКацане на летище София (Терминал 2) в 11:25 ч\nАвстралия Австрия Азербайджан Албания Аржентина Белгия Босна и Херцеговина Великобритания Виетнам Германия Грузия Гърция Доминиканска република Египет Израел Индия Индонезия Испания Италия Йордания Казахстан Канада Китай Куба Мавриций Малдиви Мароко ОАЕ Перу Португалия Румъния Русия САЩ Северна Македония Сейшели Сингапур Словения Сърбия Тайланд Танзания Тунис Турция Узбекистан Унгария Финландия Франция Холандия Хърватия Черна гора Чешка република Швейцария Швеция Шри Ланка ЮАР Южна Корея Япония


Лежерна Швеция | Вестник "Време 2001" - Панагюрище - новини от региона на Средногорието\nВ Швеция се предприемат рехави мерки за защита от заразата, за разлика от съседните скандинавски страни, писа Свободна Европа. Популярни медийни фигури и лекари поставят под съмнение здравия разум на правителството.\nДосега заразените в Швеция са 3700, а починалите са 110.\nШвеция не познава войната и окупацията повече от два века, коментира журналистът от онлайн медиата. Шведите не допускат изобщо, че лошите неща също се случват. Заради това са неподготвени, когато ги споходи криза, която не може да бъде предсказана с разум, добронамереност и добра воля.\nЕтикети: covid-19, Швеция\n← Общината дезинфекцира обществени места\nТази седмица „Време“ е с безплатен брой →


Депортиво Нубленсе - Аудакс Италиано Прогноза 08 юни 2021\nДепортиво Нубленсе – Аудакс Италиано Прогноза 08 юни 2021\nxGprognozi.com » Футболни Прогнози » Депортиво Нубленсе – Аудакс Италиано Прогноза 08 юни 2021\nДепортиво Нубленсе ППП\t Още\nАудакс Италиано ППП\t Още\nБритански Вирджински острови - Кюрасао\nП (0.09) 0 - 8 (3.35)\nП (1.57) 1 - 2 (1.26)\nКюрасао - Ст Винсент и Гренадини\nП (2.23) 5 - 0 (0.82)\nГватемала - Ст Винсент и Гренадини\nП (3.96) 10 - 0 (0.45)\nБритански Вирджински острови - Гватемала\nП (1.39) 1 - 0 (0.39)\n1.4 xG / 2.67 G\n1.65 xG / 3.67 G\n0.88 xGA / 0.5 GA\n1.68 xG / 3.5 G\n2.25 xG / 5.5 G\n0.02 xGA / 0 GA\nНа 09.06.2021 един срещу друг се изправят отборите на Депортиво Нубленсе и Аудакс Италиано. Двубоят е част от програмата на 10 кръг във Национални Квалификации Световно първенство КОНКАКАФ. За последно двата отбора се изправиха един срещу друг в шампионатен двубой на 22.06.2021. Той завърши при резултат - . Преглеждайки мачовете на двата отбора в последните седмици, Депортиво Нубленсе е в отлична домакинска форма, докато Аудакс Италиано играе много слабо в гостуванията си. От началото на сезона в Национални Квалификации Световно първенство КОНКАКАФ, Депортиво Нубленсе печели средно по 3 точки в домакинствата си. Аудакс Италиано добавя към актива си средно по 3 точки в гостуванията си.\nОт резултатите на Депортиво Нубленсе като домакин може да направим извод, че нападението на отбора си върши чудесно работата. Играчите на Депортиво Нубленсе в предни позиции се възползват максимално от положенията, които отбора създава и реализират средно по 1.67 гола като домакин.\nВ домакинствата си Депортиво Нубленсе допуска средно по 0 гола. За момента това е по-малко от очакваните средно по 0.76 гола, но ще е нужно повече концентрация в следващите мачове. В противен случай резултатите на Депортиво Нубленсе може да се влошат в следващите кръгове.\nСпрямо статистиката, с която разполагаме за гостуванията на Аудакс Италиано, вкараните попадения (1.5) са повече отколкото очакваните (0.55). Това означава, че нападението на Аудакс Италиано е в страхотна форма и показва добра индивидуална класа. Нападателите на отбора определено имат нюх пред гола.\nВ защита наставникът на Аудакс Италиано определено може да изисква повече от своите играчи. Статистиката показва, че Аудакс Италиано очаквано ще допуска средно по 0.02 гола в гостуванията си, което е по-малко от действително отбелязаните във вратата им (0 ), но това не винаги е повод за радост. Във важните моменти късметът няма да е на страната на гостите и те ще изпуснат ценни точки в борбата за по-предно класиране.\nДепортиво Нубленсе - Аудакс Италиано Резултати\nСпоред статистиката, с която разполагаме, в последните години двата отбора са изиграли общо мача помежду си в Национални Квалификации Световно първенство КОНКАКАФ. Във въпросните двубоя, Депортиво Нубленсе записа 0 победи, Аудакс Италиано триумфира в 0 мача и 0 мача завършват с равенство. Според данните, с които разполагаме, Депортиво Нубленсе и Аудакс Италиано вкарват средно по 0 гола, когато играят един срещу друг. Залог на гол-гол печели в 0% от съперничествата помежду им. Линията от 2.5 гола е покрита в 0% от срещите.\nСтатистика на Депортиво Нубленсе и Аудакс Италиано в предишните мача между тях в Национални Квалификации Световно първенство КОНКАКАФ.\nДепортиво Нубленсе - Аудакс Италиано Статистика\nПодробна статистика от мачовете на Депортиво Нубленсе и Аудакс Италиано през настоящия сезон. Бутон "Всички" показва статистика само за мачовете на Депортиво Нубленсе като домакин и Аудакс Италиано като гост.


МАЛЧУГАНИ ИЗСЛЕДВАХА БОГАТСТВОТО НА ГОРАТА В ОТКРИТ УРОК КРАЙ С. ЕНЧОВЦИ | Община Трявна\nОбщина Трявна / Новини / МАЛЧУГАНИ ИЗСЛЕДВАХА БОГАТСТВОТО НА ГОРАТА В ОТКРИТ УРОК КРАЙ С. ЕНЧОВЦИ\nМАЛЧУГАНИ ИЗСЛЕДВАХА БОГАТСТВОТО НА ГОРАТА В ОТКРИТ УРОК КРАЙ С. ЕНЧОВЦИ\nПървата седмица на април мина, а с нея и “Седмицата на гората”. Традицията на дните, посветени на зеленото богатство у нас, се спазва вече почти 100 години – от 1925 година насам, когато е официално обявена за такава от Министерство на народното просвещение и Министерство на земеделието и държавните имоти. Тазгодишното мото на кампанията премина под наслов “Аз обичам гората” и обедини под своята шапка събития с екологичен, лесовъден и образователен характер от всички краища на страната.\nКато един от най-красивите, чисти и природно богати градове у нас, Трявна също се включи в нмационалната инициатива с открит урок в гористите местности край село Енчовци. Не случайно землището бе избрано, тъй като в началото на 2021 г. 900 дка общински гори там получиха статут “гори във фаза на старост”, което ги защитава от сеч и стопанска дейност и запазването на биоразнообразието е от изключително значение. “Седмицата на гората” открехна своите зелени завеси и потопи в непознатите дълбини малчуганите от 5 “а” клас и техните преподаватели от СУ “Петко Р. Славейков” в Трявна. Събитието бе организирано от Сдружение “Свят на бъдещето” със съдействието на Местната комисия за борба с противообществените прояви на малолетни и непълнолетни към Община Трявна.\n“Наш горски учител бе Пенчо Пандъков, биолог и еколог, член на Българско дружество за защита на птиците. Ето и една малка част от темите, които разгледахме: – водохранителна и антиерозионна функция на дърветата; – как да разпознаваме възрастта на дърветата; – как се опрашва леската; – кое дърво е елша и значимостта на нейното разположение покрай бреговете; – паралел между млади и стари гори; – опасностите, които грозят населените места, ако горите не се поддържат правилно.” сподели г-жа Маргарита Симеонова, която е представител на неправителствената организация и общински съветник в ОбС-Трявна.\nПо време на открия урок, децата имаха възможност да разберат каква е разликата между бор, ела и смърч, да научат за акацията и нейното необичайно разпространение по тези гористи територии, както и че старата паднала дървесина се превръща в райско място за насекоми и прилепи. Че балканът пази своите тайни, а гората своето богатство децата-изследователи разбраха и при срещата им с бръмбар бегач.\n“Проведохме близки срещи с бръмбар бегач, който се опита да ни изгони, червеногръдка ни попя в непосредствена близост, а двойка гнездящи мишелови кръжаха над нас. Разгледахме още живите видове в реката и по тях оценявахме нейното състояние, но всички запомнихме едно – истинската гора е многовидова и многовъзрастова! А България е сред най-богатите държави в Европа на растително многообразие!” допълва още г-жа Симеонова.\nОсвен масовите инициативи и събития, които се провеждат в цялата страна по време на “Седмицата на гората”, всяка година преди нейното начало лесовъдската колегия засвидетелства своето уважение и преклонение пред всички лесовъди и горски служители от различните краища на България, отдали живота си за горското дело.


Преглед на българския печат от 27 септември 2000\nПРЕГЛЕД НА ПЕЧАТА 27 септември 2000 г.\nТема на деня | Българските медалисти на олимпиадата в Сидни |Политическата ситуация в България | Положението в Косово, Сърбия и Черна гора в българския печат | Отношения с балканските страни | Отношения с НАТО | Отношения с ЕС | Отношения със САЩ | Медии | Правителство | Съдебна власт |Партии | Икономика\nБЪЛГАРСКИТЕ МЕДАЛИСТИ НА ОЛИМПИАДАТА В СИДНИ\nМерков, Бухалов и четворката каяк - полуфиналисти на 1000 метра.\nНай-голямата българска надежда за златен медал в турнира по класическа борба Армен Назарян се класира за полуфиналите след убедителни победи в категорията до 58 кг.\nПри срещата с премиера Костов египетският президент Мубарак се е ангажирал с каузата на българските медици в Либия.\nПрезидентът Стоянов очаква обединение в СДС след изявлението си, че ще се кандидатира за втори мандат като независим кандидат, но тласна противоречията в партията към изостряне.\nФинансов скандал тресе Франция.\nСеверна и Южна Корея договарят инвестиции.\nС неуспех завърши последния кръг от преговорите за Кипър.\nКощуница се обяви за победител в изборите, а ЕС обяви за отменяне на санкциите.\nЗоран Джинджич, шеф на кампанията на опозицията в Югославия, благодари на СДС за оказаната помощ.\nДепутатът от БСП Велко Вълканов, който прие поканата да посети Югославия за изборите, заявява, че е солидарен не с Милошевич, а с онези, които са срещу НАТО и САЩ.\nПрез ноември на посещение в България ще бъде кралската двойка на Швеция.\nШефът на бойната ни авиация ген. Попов разглежда в САЩ самолетите Ф - 16.\nПрезидентът Стоянов и висши военни от НАТО ще наблюдават военното учение "Седем звезди 2000" в България.\nПрезидентът Стоянов се запозна с находките от тракийския некропол в Старосел.\nПрезидентът Стоянов изслуша българските юристи по делото на медиците в Либия\nНационалната телевизия започва излъчването на новини на турски език.\nНационалният съвет за радио и телевизия не даде програмни лицензи на 13 радиа заради рекламна дейност.\nПремиерът Костов заяви, че бившите вицепремиери Божков и Бакърджиев нямат вина за неизгодните условия за продажбата на БТК при преговорите с ОТЕ - KPN.\nКонституционният съд реши, че общините не могат сами да въвеждат местни такси и данъци, нито да определят размера им.\nСреща на лидерите на левицата във връзка с проекта "Нова левица".\nБългария последна по брутен вътрешен продукт сред страните кандидатки за ЕС\nПазарът се успокои около 2.23 лева за долар.\nГоривата поевтиняват средно с 5,5%.\nПри срещата с премиера Костов египетският президент Мубарак се е ангажирал с каузата на българските медици в Либия\nЕгипетският президент Хосни Мубарак нарушил протокола и срещата му с премиера Иван Костов в Кайро е започнала с 10 минути по-рано от предвиденото. Въпросът за процеса срещу българските медици в Либия е бил повдигнат от Мубарак. Костов го информирал подробно за направеното досега по делото, което е било посрещнато с разбиране от Мубарак. След срещата Костов е казал по този въпрос: "Видях ангажираността на г-н Мубарак и това ми е достатъчно. " Той очаква справедлив и честен процес, а в Либия работят много българи. Толерантни сме към либийската страна, която ни гарантира прозрачност на процеса, подчерта Костов. Важно е допълнението му , че е готов да посети Триполи след приключването на процеса, за да подготви на нова основа отношенията с Либия. Ангажиментът на Мубарак е много важен, особено като се има предвид, че само след седмица полк. Кадафи ще посети Кайро и ще се срещне с него.\nВъв връзка с отношенията с Египет премиерът Костов каза, че оценява посещението си като начало на процес на активизиране на връзките с Египет и останалите арабски страни. България цени високо ролята на Египет като стабилизиращ фактор в развитието на мирния процес в Близкия изток. Двете страни могат да си сътрудничат успешно в земеделието, туризма, хранителната и фармацевтичната промишленост. Съществуват възможности за общи проекти по Пакта за стабилност. По време на пленарните заседания на двете делегации са били обсъдени и възможностите за внос на природен газ от Египет и за създаване на смесени предприятия в металургията. Двете делегации са стигнали до общото мнение за активизиране на икономическите отношения. Египет има готовност да приеме на работа български лекари, сестри и медицински персонал, както и представители на българските мюсюлмани, които да се обучават в духовни училища.\nИван Костов е предал покана от страна на президента Стоянов до Хосни Мубарак да посети България и останал с впечатлението, че това посещение може да се реализира в началото на 2001 г. Костов каза, че това посещение ще бъде голямо признание за българския етнически модел и за съжителството между етническите общности в България.\nПремиерът Костов е представил българската икономика като стабилна, което поставя отношенията на България с арабските страни на качествено нова основа.\nПри срещата си с генералния секретар на Арабската лига Есмет Абдел Магид премиерът Костов също е получил уверение за оказване на помощ по делото срещу българските медици в Либия. Пред него Костов е изразил опасенията си от забавянето на резултатите от изборите в Югославия. Становището на Магид е било, че това е явен признак за манипулиране на резултатите.\nВъзможностите за развитие на икономическите отношения между двете страни са били обсъдени обстойно при срещата на Костов с неговия египетски колега Атеф Абейд. /"Демокрация", "Стандарт", "Земя"/\nПрезидентът Стоянов очаква обединение в СДС след изявлението си, че ще се кандидатира за втори мандат като независим кандидат, но тласна противоречията в партията към изостряне\nВтори ден водеща тема в пресата е изявлението на президента Стоянов от понеделник, 25 септември. След като президентът заяви, че ако се канидатира за втори мандат, ще го направи като независим кандидат с подкрепата на СДС и отправи остри критики към Костов и управляващата партия, днес пресата публикува нов коментар на Стоянов във връзка с изказването му.\nНе очаквам разцепление в СДС, а единение след моето изявление, е коментирал за медиите вчера президентът Стоянов. Той е присъствал на откриването на изложба в Българската академия на науките за тракийския храм в с. Старосел. Там е бил и шефът на парламента Соколов, информира пресата.\nСлед откриването на изложбата Стоянов е коментирал, че със Соколов не са имали време да говорят за изявлението от понеделник. Парламентарният шеф и ексминистърът на правосъдието Васил Гоцев са съпроводили държавния глава до президенството, където тримата са се усамотили за 15-ина минути. След срещата Соколов е отказал коментар за пресата за темата на разговора.\nСлед премиера Костов, който веднага след президентското изявление коментира, че подкрепя Стоянов като президент на ОДС , но с уговорката, че въпросът за президентските избори не е на дневен ред, "Новинар" в днешния си брой публикува коментар на парламентарния шеф Соколов. Уточнявайки, че фактът, че Стоянов е бил кандидат на ОДС и това не му е попречило да стане президент на всички българи, което и при втори мандат би било същото, отдавайки правото на президента на собствен избор, Соколов обаче недвусмислено заявава: "За мен е важно, че президентът Стоянов съзнава, че той не би могъл да бъде избран без подкрепата на СДС и на ОДС. Че кандидат, неподкрепен от ОДС, просто не би бил кандидат на демократичните сили". С тази реплика Соколов катигорично се противопоставя на заявената от Стоянов позиция да се яви като независим и надпартиен кандидат, подкрепен от СДС, повтаряйки тезата на Лучников за моралния и политически ангажимент на Стоянов към СДС и настоявайки той да заеме категорична позиция за СДС преди изборите, в т. ч. и парламентарните. В този смисъл е и коментарът на бившия президент Желю Желев, който вижда в сегашните отношения между СДС и президента повторение на събитията от 1992 г., когато след критиките на Желев към тогавашното СДС като се почне с прословутите "Боянски ливади", "Боянски ливади 2 " и т.н., същото искане бе отправено и към него. Тогава Желев в крайна сметка се съгласи да отиде в централата на СДС и да участва в предвалителните избори на съюза за президент - и изгуби от Стоянов.\n"Най-доброто е да се промени конституцията, така че България да бъде президентска република - казва Желев на страниците на "Новинар". - В сегашната ситуация виждам повторение на случилото се през 1992 г., когато имаше конфликт между СДС и мен. Тогавашното ръководство не разбра, че ако президентът критикува управлението на СДС като политическа сила, която го е издигнала и стои зад него, той не й вреди, а по-скоро й помага. Той се утвърждава като изразител на общонационалните интереси".\nС мнението на Желев се сегласява и Лучников в коментар за в-к "Сега", кадето заявява: "Явно, че той /Стоянов/ върви по пътя на Желю Желев. Това е за негова сметка".\nПолитилогът Евгений Дайнов пък смята, че Стоянов е "просто нервен". Петър Стоянов влязъл в ненужен спор и веднага го направил национален. "Мисля, че това е подхлъзване, казва синият политолог, цитиран в "Сега".\nКато зам.-председател на СДС Димитър Абаджиев заявява :"Няма надпартиен политик". Същевременно той уточнява, че приема като много полезна дискусията, както той възприема изразените от Лучников и Стоянов изявления. Абаджиев отдава право на Стоянов, че несъмнено трябва да отстоява интересите на цялата нация и "не може да защитава интересите само на една прослойка в обществото, която пък се представлява от една или две политически партии". От друга страна обаче президентът, след като е издигнат от една политическа партия, трябва ясно да определи "своята политическа ценностна система", както се изразява Абаджиев. Точно по отношение на ценностната система обаче в изявлението си президентът Стоянов даде категоричен отговор, подчертавайки, че винаги е споделял и ще споделя идеалите и ценностите на СДС. Разграничавайки позицията на ръководството на СДС като цяло от изявленията на Лучников, който не бил "част от ръководството", Абаджиев лансира тезата, че отравеното чрез Лучников искане към президента да заяви ясно политическата си принадлежност и ангажимент от една страна, и, от друга, реакцията на президента, че няма да се поддаде на натиск и ако тръгне към втори мандат, ще го направи като независим кандидат, предсавлява дискусия "в рамките на една ценностна система".\nСъщевременно зам.-председателят на СДС категорично заявява, че СДС ще продължава да разчита на президента, а дали ще се приеме той да е независим кандидат с подкрепата на СДС, отговор може да даде Националната конференция. "Това, което се знае, е, че подкрепата за г-н Стоянов в СДС е много висока", изтъква Абаджиев. Той е категоричен и че позицията на президента не извежда на дневен ред друг кандидат за президент. В потвърждене на казаното от Абаджиев, че Стоянов се ползва със силна подкрепа в СДС, е изявлението на областния председател на СДС - Добрич Людмил Бешков. Според него изявлението на Стоянов е принципно и не може държавният глава да се поддава на натиск, независимо откъде идва той. "Стоянов ще е нашият кандидат. Не съм чул нищо против неговата кандидатура в ОДС", заявява Бешков пред "Стандарт". Според него цялата истерия 8 месеца преди парламентарните и повече от година до президентските избори цели нещо друго - най-вероятно да всее смут в редиците на СДС.\nВ-к "Стандарт" публикува интервю със столичния кмет Стефан Софиянски, който заявява: Единственото, което мога да кажа в в момента, е следното: "Аз ще гласувам за Петър Стоянов", уточнявайки във връзка с репортерски въпрос, че това ще е независимо дали е кандидат на СДС. За това дали решението на президента е знак за противоречия между него и СДС Софиянски отказва коментар, преди да е говорил със Стоянов, което той щял да направи, информира "Стандарт".\n"Няма да се изморя и да спра да повтарям, че конфликтите и разделението на авторитетите на СДС е грешка. Продължавам да стоя зад тезата, че силните личности по всички нива на СДС трябва да се занимават с проблемите на страната, а не да търсят проблеми помежду си", е коментирал лидерът на СДС- София Евгений Бакърджиев, цитиран в "Сега".\nВ-к "Монитор" в анализ със заглавие "Стоянов падна в капана на Костов" извежда тезата, че президентът с изявлението си е дал заявка, че иска да играе с опонентите на Костов. Според публикацията обаче "лупингът на държавния глава му създава допълнителни проблеми за нов мандат".\nВ-к "Стандарт" тълкува изявлението на Стоянов по следния начин :"Стоянов подсказа, че СДС може да загуби изборите". Според вестника президентът се е опитал да покаже, че има желание да продължи кариерата си на държавен глава, но не и на СДС - функционер.\nВ-к "Земя" публикува коментар на лидера на БСП Георги Първанов във връзка с изявлението на президента. Според Първанов "Стоянов си е един седесар". Той доказва твърдението си, задавайки въпроса защо Стоянов не е бил независим, когато е ставало въпрос за лустрацията, защо е мълчал по темата за корупцията, ограничавайки се да каже само "Иване, кажи си!", защо не е поискал изясняване на истината около "Бръмбаргейт" и т.н. Според Първанов кризата е започнала от ясното самосъзнание на сините, че не могат да се справят с управлението на държавата, от битката в СДС за преразпределение на заграбеното, а правителството на Костов нямало позитивен характер за излизане от кризата. Лидерът на БСП прогнозира, че обстановката ще се нагнетява, че реваншистката вълна в СДС ще се надига, а Костов няма да посмее вече да пипне статуквото между отделните икономически кланове в СДС и няма да има ремонт на кабинета.\nОт ДПС най-логично е президентът да пита народа, а не партиите, щом иска да бъде независим и надпартиен кандидат за втори мандат\nЩом кандидатирането на Стоянов за втори мандат като независим кандидат трябва да е обвързано с подкрепата на СДС, президентът трябва да поиска такава и от ДПС, заявят от движението. Това са обявили депутати от ДПС в Кърджали, информира в-к "Земя". От ДПС припомнят, че движението е било политическата сила, която заедно със СДС е подкрепило Петър Стоянов за първия му мандат. Според депутататите от ДПС най-логично е президентът да пита народа, а не партиите, щом иска да бъде независим и надпартиен кандидат за втори мандат.\nКощуница се обяви за победител в изборите, а ЕС обяви за отменяне на санкциите\nВчера сръбската опозиция декларира, че след преброяване на 98% от гласовете техният кандидат за президент Воислав Кощуница води пред Милошевич с 54, 66% срещу 35% на Милошевич. Опозицията изпрати протест срещу Съюзната избирателна комисия /СИК/, че бави обявяването на резултатите и не публикува междинни резултати. Привържениците на опозицията продължиха да честват победата в Белград, Нови сад, Ниш, Кралево и други градове. Вук Дражкович подаде оставката си като шеф на Сръбското движение за обновление, а Шешел - от председателския пост на Радикалната партия.\nВчера Франция и Русия поискаха вдигане на санкциите срещу Югославия. Путин призна загубата на Милошевич.\nТази сутрин електронните медии съобщиха, че СИК е обявила резултатите от изборите за президент - 48% за Кощуница и 42% за Милошевич, и същовременно е обявила 8 октомври за ден на втория тур на изборите за президент. Кощуница и опозицията са реагирали веднага с остър протест и непризнаване на публикувания резултат. /"Монитор", "Стандарт"/\nПрезидентът Стоянов се запозна с находките от тракийския некропол в Старосел\nВчера в Българската академия на науките президентът Петър Стоянов и парламентарния шеф Соколов разгледаха уредената експозиция с находките от "Тракийския култов център Старосел". Известният археолог Георги Китов им обясни какви са находките и тяхното предназначение. /"Стандарт"/\nВчера президентът Петър Стоянов прие адвоката на обвинените в Триполи български медици Владимир Шейтанов. Срещата е била по искане на Шейтанов. На разговора са присъствали още адвокатите Христо Данов и Петър Корнажев и юридическия секретар на президента Бойка Янчева.\nВладимир Шейтанов е информирал подробно президента за начина, по който е протекло заседанието на Либийския народен съд на 17 септември. На 8 октомври е следващото дело. Шейтанов ше замине за Либия на 30 септември и до 8 октомври ще трябва да се запознае за първи път с материалите по делото, които са няколко хиляди страници. /"Стандарт"/\nЗоран Джинджич, шеф на кампанията на опозицията в Югославия, благодари на СДС за оказаната помощ\nВ разговор със зам. - председателя на СДС Димитър Абаджиев, шефът на предизборната кампания на обединената опозиция в СР Югославия Зоран Джинджич благодари на СДС за оказаната подкрепа. По неговите думи сръбските демократи и занапред ще поддържат добри отношения с колегите си от България, Румъния и Македония. Надяваме се да установим подобни връзки и с Албания, Босна и Херцеговина. Целта ни е целият регион да влезе заедно в европейската общност, казал Джинджич. Той е лидер на Демократическата партия и е изключил възможността от насилие в Сърбия, защото нито армията, нито полицията ще се подчинят на подобни заповеди, но е сигурен, че Милошевич ще се съгласи на втори тур за президентските избори. / "Демокрация"/\nДепутатът от БСП Велко Вълканов, който прие поканата да посети Югославия за изборите, заяви, че е солидарен не с Милошевич, а с онези, които са срещу НАТО и САЩ\nВ интервю за в - к "Демокрация" депутатът Велко Вълканов заявява, че е бил поканен да посети СР Югославия за изборите като наблюдател не от Милошевич, а от Любиша Ристич, който е председател на сръбския парламент. Той има отлични впечатления от организацията на изборите, които са протекли много спокойно и без намесата на полицията и специалните части. Той твърди, че не е имало абсолютно никакви нарушения по местата, които е посетил. Вълканов обясни, че неговото посещение не е подкрепа и солидарност с Милошевич. "Аз съм солидарен със сръбския народ и с избраното от него ръководство, което води политика на противопоставяне на НАТО и на империята на злото САЩ. Трябва да ви кажа, че ако Кощуница спечели, то ще стане само защото взе някои от лозунгите на Милошевич и независимо дали на власт ще бъде единият или другият, нещата няма да се променят, защото сърбите няма да се дадат на НАТО", отбелязва Вълканов.\nЩе отбележим, че лидерът на БСП Първанов заяви на пресконференция, че Вълканов е в Югославия като председател на Българския антифашисткия съюз, а не като депутат от БСП.\nПрез ноември на посещение в България ще бъде кралската двойка на Швеция\nОт 9 до 11 ноември шведският крал Карл Шестнадесети Густав и кралица Силвия ще посетят България. Посещението е по покана на президента Петър Стоянов и съпругата му Антонина. Кралската двойка е изпратила следното писмо до президента Стоянов: "Ваше Превъзходителство, предвид отличните отношения между България и Швеция и стабилното разширяване на контактите между двете ни страни в много области на живота, кралицата и аз с удоволствие приемаме поканата Ви да направим държавно посещение в България".\nШвеция поема председателството на ЕС от 1 януари 2001 г., са напомнили от пресслужбата на президента Стоянов. /"Стандарт"/\nШефът на бойната ни авиация ген. Попов разглежда в САЩ самолетите Ф - 16\nВчера на демонстрационни полети на изтребители Ф-16 във военновъздушната база "Шоу" в Южна Каролина присъства началникът на Главния щаб на ВВС ген.-лейтенат Стефан Попов. Той е на едноседмично посещение по покана на американския си колега ген. Майкъл Райън. Ген. Попов е бил запознат с техническите характеристики на Ф-16 и с начините за тяхното използване. Той е бил приет и от висши служители в Пентагона, след което е положил венец пред паметника на Незнайния войн. Попов ще посети базите в Ленгли в щата Вирджиния и "Шепърт" в Тексас, където ще присъства на демонтрации със самолети. Посещението на ген. Попов се свързва с възможността българската армия да закупи самолите Ф-16. За първи път се заговори за тази възможност през юни, когато военният министър Ноев беше на посещение в САЩ. /"Демокрация"/\nПрезидентът Стоянов и висши военни от НАТО ще наблюдават военното учение "Седем звезди 2000" в България\nДнес в България ще пристигнат Върховният гланокомандващ въоръжените сили на НАТО в Европа ген. Джоузеф Ралстън и адмирал Джеимс Елис, командващ силите на НАТО в Южна Европа. Те ще присъстват на първото учение на Многонационалните мирни сили за Югоизточна Европа на полигона "Кортен" край Хасково. Учението е под кодовото название "Седем звезди 2000" и ще се наблюдава и от седем министри на отбраната на страните - участнички в многонационалните сили. Заедно с тях ще бъде и президентът Стоянов.\nМаневрите запчнаха на 23 септември и ще продължат до 1 октомври.\nНачалникът на ГЩ на БА ген. Михо Михов категорично отрече в интервю учението да е свързано с обстановката в Югославия. /"Демокрация"/\nОт следващата седмица по националната телевизия започва излъчването на новини на турски език, съобщава в-к "Сега", позовавайки се на информация от всекидневника "Нов живот" в Кърджали. В интервю за вестника отговорният редактор на предаването Райчо Райков съобщава, че всеки ден без съобта и неделя след новините в 17 ч. българските турци ще гледат новини от България, озвучени на майчиния им език. В началото емисията ще излъчва новините на БНТ, преведени на турски език. По-късно ще се пуснат и репортажи, заснемани специално за новата рубрика. БНТ подготвя и 30-минутно седмично магазинно предаване на турски език с работно име "Тесбих" /"Броеница"/. За материалите с етнографска, културна и социална проблематика генералната директорка на БНТ Лиляна Попова щяла да ангажира цялата кореспондентска мрежа на телевизията в страната, съобщава в-к "Сега".\nНационалният съвет за радио и телевизия /НСРТ/ отказа да даде програмни лицензи на 13 радиа заради рекламна дейност\nНационалният съвет за радио и телевизия /НСРТ/ отказа да даде програмни лицензи на 13 от кандидатите в регионалните конкурси за радия в София и Благоевград, защото нарушават изискванията на чл. 105 на Закона за радио и телевизия, който забранява лицензирането на лица, в чийто фирми влиза рекламна дейност.\nОт действащите в момента радиа без лиценз остават "Радио плюс", "Канал ком" и "Контакт". В Благоевград излъчването си ще трябва да прекрати "FM+". Шефът на радиото Пунчев се е договорил с НСРТ днес да им представи документи, с които да докаже, че няма нарушение на закона. Ако не си оправи документите, има опасност да отпадне и от конкурсите за другите региони, както и да му бъде отнет лицензът за София. Засега НСРТ смята само само да глоби "FM+", информира в. "Сега".\nПремиерът Костов заяви, че бившите вицепремиери Божков и Бакърджиев нямат вина за неизгодните условия за продажбата на БТК по време на преговорите с консорциума ОТЕ и Кей Пи Ен\nПовод за заявлението на премиера е изводът в доклада за провалената сделка на международната организация "Прозрачност без граници". Докладът бе пуснат преди ден в Интернет.\nПозицията по време на преговорите за приватизацията на БТК винаги е била съгласувана с правителството. Изпълняваше се една стратегия за продажбата, каза Костов.\nПравителството прекрати преговорите с гръцко-холандския консорциум на 1 август т. г.\nКонституционният съд реши, че общините не могат сами да въвеждат местни такси и данъци, нито да определят размера им. Магистратите оставиха в сила разпоредбата от Закона за местното самоуправление и местната администрация, според която общинските съвети могат да определят местните данъци в определените със закон рамки.\nПетдесет и шест депутати от опозицията поискаха самостоятелност на кметствата, за да бъдат спасени от финансов колапс, припомня "Новинар".\nНа семинар за проблемите на финансирането на общините ръководството на СДС също взе решение за самостоятелност на общините при опрделяне на данъци и такси, което да стане чрез промяна в конституцията.\nСреща на лидерите на левицата във връзка с проекта "Нова левица"\nЛидерите на БСДП, БСП, ОБТ и ПД "Социалдемократи" Петър Агов, Георги Първанов, Кръстьо Петков и Николай Камов ще се срещнат утре, 28 септември, в агенция "София прес", за да дискутират по идеята на Първанов за създаване на Съвет за координация на левите сили, съобщава в-к "Земя". Проектът "Нова левица" щял да бъде основна тема на срещата. Ще се обсъждат и промените в избирателния закон, в Закона за политическите партии и създаването на постоянни консултативни структури, които да следят процесите в лявото пространство и взаимодействието по места. Лидерът на Евролевицата Александър Томов бил поканен, но е извън страната, а от неговата партия още не са му определили заместник, информира "Земя".\nБългария последна по брутен вътрешен продукт сред страните- кандидатки за ЕС\nБрутният вътрешен продукт на човек от населението в България е най-нисък от 12-те държави кандидат-членки в Евросъюза. Той е 22% от равнището на годишния показател на страните от ЕС. Това показва сравнително изследване на европейския статистически орган "Евростат" оповестено вчера от Националния статистически съюз. Според данните за м.г. на всеки българин се падали едва 22 на сто от произведеното от гражданите на Европейския съюз. От четири години насам българският БВП на глава от населението е най-ниския от страните преговарящи за членство в ЕС. Държавата ни отстъпва дори на Румъния и Латвия, където на глава от населението се падат 27 на сто от БВП на ЕС. У нас през първите три месеца на годината ръстът на БВП е 4,8 на сто. В същото време общото нарастване на икономиката в групата на 12-те членки на ЕС е 5,1 на сто. Условията за бизнес в промишлеността и строителството остават благоприятни, но в търговията на дребно влошаването продължава, сочат данните на НСИ. /"Пари","Труд"/\nПазарът се успокои около 2.23 лева за долар\nСлед две седмици напрежение страстите постепенно утихнаха и вече втори ден цари спокойствие в почти хаотичния ход на валутите. Рязкото ратваряне на котировките на кешовия пазар от вчера отстъпи място на по-реални и разумни нива на размяна, в интервал 2-2100-2.2350 лева за долар. От голямо значение за развоя на валутната драма през следващите дни ще бъде резултатът от референдума в Дания за присъединяване към общата европейска валута./"Монитор"/\nГоривата поевтиняват средно с 5,5%\n"ЛУКойл-Нефтохим" сваля цените на горивата средно с 5,5% от днес съобщиха от пресцентъра на дружеството. Най-драстичен е спадът на А-91, който ще е по-евтин от днес с 6,73%. Безоловният поевтинява с 5,57%, а дизелът с 3,37%. По бензиностанциите поевтиняването се очаква да бъде средно с 5-6 ст. Причина за намаляването е поевтиняването на петрола на международните борси, както и спадът на курса на долара спрямо лева. /"Монитор"/\nМерков, Бухалов и четворката каяк - полуфиналисти на 1000 метра\nГолямата ни надежда в едноместния каяк Петър Мерков, ветеранът на кануто Николай Бухалов /два златни медала от олимпиадата в Барцелона/ и четворката каяк си осигуриха място за полуфиналните серии на 1000 метра след квалификациите на олимпийската регата.\nНай-голямата българска надежда за златен медал в турнира по класическа борба Армен Назарян също се класира за полуфиналите след убедителни победи в категорията до 58 кг.


Проф. Лъчезар Филипов: Първата планета, колонизирана от човека ще бъде Марс\nНачало > Мнения и анализи > Проф. Лъчезар Филипов: Първата планета, колонизирана от човека ще бъде Марс\n12:44, 01 авг 15 Сподели в: Email 25\nКосмическият телескоп на НАСА „Кеплер” откри планета, подобна на Земята. Планетата Kepler 452b е наречена Земя 2.0. Тя е малко по-голяма от нашата Земя, малко по-топла и според учените може би има течаща вода на повърхността й, но се намирана 1400 светлинни години от нас. Във връзка с откритието на НАСА потърсихме астрофизика проф. Лъчезар Филипов.\nПроф. Лъчезар Филипов е астрофизик, работи в Института по космически изследвания към Българската академия на науките (БАН) от 1982г., където преди няколко години е бил зам.-директор. За приноса си към космическата наука през 1987 г. получава наградата „Циолковски" на Руската академия на науките заедно с американския астроном Карл Сейгън. Ръководил е програмата по полета на втория български космонавт. От години физикът се е посветил на изследвания и разработки по темата за чуждите цивилизации. През 2011г. в. „Дейли телеграф” публикува класация на 10-те най-известни личности в света, които вярват в съществуването на извънземен разум. В списъка, наред с легендарния физик и космолог проф. Стивън Хокинг, президента на Британското кралско научно дружество лорд Мартин Рийс , Михаил Горбачов, Роналд Рейгън и др. е посочено и името на проф. Лъчезар Филипов.\nПроф. Филипов, доколко е изненадващо това откритие?\nТова не е изненадващо откритие. Сондата „Кеплер“ е специализиран космически телескоп за търсене на планети около други звезди. Той е на метода на пасажа, тоест когато минава една планета по диска на звездата си, силата на излъчване на звездата се променя. Ще дам пример за голямата чувствителност на телескопа „Кеплер“ – гледате един фар на автомобил от 100 метра и по него ходи една бълха, която ще промени светлинността – толкова е и чувствителен.\nКосмическият телескоп е специално направен, за да се търсят планети от размера на Земята. Старите методи по-рано са откривали планети от типа на Юпитер и Сатурн – големи планети около звездите. Кеплер“ е изстрелян преди четири години и работи много добре. Тъй като звездите са много, той изследва само в съзвездието „Лебед“. До момента са открити около 1800 планети, като 800 от тях са с размера на Земята или един - два пъти по-големи или по-малки от нея. Търси се планетата да бъде в така наречената „зона на живот“. Около всяка звезда съществува една такава зона, която ако е по-близо до звездата, няма да има течна вода, а ако е по-далече, водата ще замръзне. Планетите, които са от типа на Меркурий до нашето Слънце, нямат вода. В „зоната на живот“ на Слънцето влизат три планети – едната е Венера, която е на вътрешния ръб на зоната, нашата планета Земя и Марс, която е на външния й ръб.\nВъзможно ли е да има такава планета като Kepler 452b по-близо до Земята?\nИма по-близо, но тази, която в момента НАСА откри, по параметри и по маса е много близка до нашата планета. Тя е 60% по-голяма от Земята, обикаля около звездата си, която е от типа на Слънцето, за 385 дни за разлика от нашите 365 дни. Земя 2.0 е от планетите, които попадат в „зоната на живот“ на нейната звезда. Единственото неудобство е, че се намира на 1400 светлинни години. По всяка вероятност ще открием живот и в Слънчевата система, макар и елементарен. Като например на спътника на Юпитер "Европа", който е покрит с лед.\nКое ни дава основание да мислим, че там може да има живот?\nКое ни дава основание да мислим, че там може да има живот ли? Преди 10 години имаше сонда, която беше пробита в Северния ледовит океан и под 10-километров лед беше изтеглена вода, в която се намериха микроогранизми, а до тях не достига нито слънце, нито топлина. Така може да е на спътниците на големите планети. Това ни дава основание да мечтаем за бъдещи контакти с този свят.\nСмятате ли, че е възможно на нея да има интелигентен живот?\nПредполага се, че когато говорим за извънземен разум и извънземни цивилизации, явно те не летят с ограниченията, свързани с нашите технологии, а владеят технологии, превишаващи скоростта на светлината. Така, че тези разстояния не са проблем за тях. Физиката, с която хората боравим, ограничава движението на материалните тела до скоростта на светлината. Но в тази безкрайна Вселена не може да има крайна скорост. Това означава, че има начин за по-бързо движение от скоростта на светлината.\nВ момента учените търсят подобни на Земята планети, защото човечеството не познава друга форма на живот освен земната. Можем да се срещнем някой ден с форми на живот, които да нямат нищо общо с това, което е около нас. Ние си представяме и си мечтаем не напразно, че извънземните приличат на нас. Когато говорим за Марс, никой не знае дали някой, който вижда марсоходите там, се крие от тях. Когато човек стъпи на Марс, тогава ще разбере истината за живота. Загадката за Луната е голяма, защото след като хора вече са стъпвали на спътника, странният въпрос, който си задават всички, е защо 50 години се заобикаля Луната. Или ние сме изгонени от там и там сме видели нещо, което не трябва да виждаме? Търсим разум на из Вселената, но самите ние не можем да се познаем.\nЗасичали ли сме сигнали от извънземни?\nПрез 1974 г. е изпратено съобщението от сондата „Аресибо”, на което получаваме отговор през 2000 г. до обсерваторията "Чибълтън" в Англия под формата на житен кръг, който повтаря съобщението от „Аресибо”, но има малко изменение, което е отговор на изпратеното от нас съобщение. Житните кръгове, които те рисуват, представляват глава на човек, а на следващата година и глава на извънземен. Това означава, че те са ни разбрали. Търсим живот на други планети и в същото време виждаме, че някой се опитва да контактува с нас.\nЧисто теоретично, възможно ли е човечеството да се адаптира за живот на Земя 2.0?\nПървото нещо, което се определя за Земя 2.0 е, че тя попада в "зоната на живот", което означава, че трябва да има течна вода. Щом има и атмосфера, значи може да има и форми на живот. Тепърва започва да се изследва тази планета от гледна точка на това, какво ще бъде съдържанието на нейната атмосфера. Второ, искаме да разберем дали тя има магнитосфера. Магнитосферата на Земята представлява магнитните пояси, които фактически пазят живота на планетата от радиацията на звездата. Трябва да се разбере и дали Земя 2.0 има спътник, защото той е голям фактор върху човешките клетки. Сходствата между планетите говорят за много голяма надежда, че е възможно да има живот там.\nПредвид разстоянието очевидно е, че не може да става дума за колонизация на този етап. Но има ли смисъл да се конструира специален космически апарат, който да изследва новооткритата планета по-подробно?\nНе. Това, което отиде до Плутон (ред. бел. сондата "Нови хоризонти"), летя 9 години с нашите технологии, предвид че това е най-бързото тяло, което е изстреляно. А Плутон е на границата на Слънчевата система. Достигането на наша технология до Земя 2.0 ще отнеме поне 10 000 години. В момента ще използваме всякакви технологии, за да се опитаме да се свържем, но дори радиосигналът ще достигне до нея едва след 1400 години. Какъв е смисълът? Но мисловната, менталната енергия, тоест мисълта чрез телепатията, е с безкрайна скорост и се разпространява бързо. Извънземните могат да използват такава технология, да пробиват пространството. Нищо не знаем. Ние сме на нивото на неандерталците по отношение на тях и искаме контакт. Мравките искат ли контакт с нас?\nКоя според Вас ще бъде първата планета, колонизирана от човека и кога би могло да се случи това?\nМарс. С цялата си политика Марс върви натам. На Марс нещата са много положителни, защото първо, там има вода, имало е атмосфера. Има, макар и слабо, магнитосфера, но там Слънцето е по-слабо от това на Земята. На Марс може изкуствено да се пресъздаде атмосфера, тоест да се създадат култури, които да излъчват кислород и въглерод. На тази планета има много азот. Но има радиация, която е по-силна от тази на Земята. Ако се създадат оранжерии и се започне постепенно възстановяването на атмосферата и създаване на магнитосфера, ще се появи вода, защото тя е или в ледено състояние, или под повърхността. Преди много години имаше една сонда "Викинг", която кацна на Марс през 1976 г. Преди да отиде сондата, в изкуствени лаборатории, се създаде атмосфера, близка до тази на Марс.\nКога е възможно това да се случи?\nТова е възможно, когато човечеството вместо да харчи пари за глупости, отиде там и го направи. Тези милиарди, които отиват за въоръжение, например, могат да се инвестират в една планета като Марс. Американците и руснаците развалиха сътрудничеството си в Космоса, след като се скараха за Украйна. Земята може да бъде застрашена от екокатастрофа, защото ние сме като голи охлюви. Може да ни уцели всеки момент или астероид, или комета и ние нямаме технология, която да ги разбие в Космоса. Ето това трябва да разбере човечеството – да инвестира пари в Космоса и в такива технологии.\n21:05, 15 фев 19\nАктрисата Параскева Джукелова откровено за живота си в "Извън играта"\n20:20, 15 фев 19\n20:10, 15 фев 19\n10 фирми искат да строят магистрала „Струма” в Кресненското дефиле\n20:00, 15 фев 19\nРазкриха нови тайни, заложени в първия пейзаж на Леонардо да Винчи\n09:20, 18 яну 19


"Министерският съвет да не се крие". Радев с нова атака срещу кабинета за Северна Македония\nПрезидентът Румен Радев и лидерът на ГЕРБ Бойко Борисов отправиха сходни критики към правителството заради Северна Македония почти едновременно в сряда.\nПрезидентът Румен Радев предприе в сряда своя поредна атака срещу правителството на Кирил Петков по темата за българското вето, наложено над европреговорите на Северна Македония.\nСлед като преди няколко дни държавният глава разкритикува премиера заради т.нар. френско предложение за решаване на казуса и прехвърлянето на всички решения по темата от правителството на парламента, в сряда Радев повтори тезата си.\n“Призовавам още веднъж Министерският съвет да не се крие зад Народното събрание. Той е водещата институция и ние очакваме да има ясни и отговорни решения в тази посока“, каза президентът по време на свое посещение в Пловдив.\nМеждувременно лидерът на ГЕРБ Бойко Борисов отправи сходно послание, обвинявайки Петков, че се страхува да заеме активна позиция за Северна Македония. Подобно на Радев, бившият премиер определи т.нар. френско предложение като “най-доброто” до момента и декларира, че депутатите на ГЕРБ биха го подкрепили в парламента.\n“Време е за политическо лидерство, смелост и отговорност в името на бъдещето. Пътят към Европа е път напред, а не назад“, каза в същото време Радев в Пловдив.\nПет идеи на ЕС за отношенията между София и Скопие\nСпоред него от ключово решение за българската позиция по повод европреговорите на Северна Македония е двустранният протокол, който предстои да бъде обсъден от вънпната комисия в Народното събрание.\n“Към момента предлаганият двустранен протокол не защитава достатъчно и не дава достатъчни гаранции за защита на нашия интерес като конкретни действия, ясни механизми, срокове и измерими критерии“, смята президентът.\nВ събота той обвини правителството, че не е изработило свое собствено предложение по темата, а вместо това разчита на такова от Брюксел, отправено в рамките на френското председателство на Съвета на ЕС.\n“Кабинетът така и не успя да изработи българско предложение, а сега внася френско. При това прехвърля цялата отговорност върху Народното събрание без да заяви позиция. Не може министър-председателят да внася чуждо предложение без свое мнение. Той не е куриер, а премиер”, каза Радев през уикенда.\nБългарското вето над преговорите за евроинтеграция на Северна Македония стана причина за оттеглянето на "Има такъв народ" от управляващата коалиция. Впоследствие това доведе и до вот на недоверие срещу правителството.\nЛидерът на партията Слави Трифонов обвини Петков, че води двойнствена външна политика по темата и е поел таен ангажимент за бързо вдигане на ветото в нарушение на българските интереси. Шоуменът и съпартийците му нарекоха това “национално предателство”.\nТова беше потвърдено и от самата Генчовска по време на нейно изслушване в парламента миналата седмица. Тогава тя обаче уточни, че условията по двустранния протокол всъщност са плод на работата на нейния екип във външното министерство.\nВпоследствие стана ясно, че Брюксел предлага да стане гарант за изпълнението на условията на София към Скопие, ако европреговорите на Северна Македония бъдат започнати. Очаква се т.нар. френско предложение да бъде разгледано в парламентарната външна комисия в сряда.\nКомисията има ключова роля за взимането на решения във връзка с политиката на България спрямо Северна Македония. Миналата седмица правителството прие решение, което предвижда всяко предложение на Европейския съюз по темата да се изпраща незабавно на парламентарната комисия.